RPO Bulletin Julie 2016
Welkom by Julie 2016 uitgawe van die Rooivleis Produsente Organisasie Nuusbrief
Die land se ergste droogte in menseheugenis het 'n beduidende impak op rooivleisprodusente regoor die land gehad, volgens 'n studie wat deur die Universiteit van die Vrystaat se eenheid vir lewendehawe-ekonomie op aanvraag van die RPO onderneem is.
Die studie is onderneem om institusionele rolspelers bewus te maak van die uitwerking van die droogte op boere. Lees meer ...
Die implementering van die hersiende invoerregulasies vir beeste, skape en bokke van Botswana, Lesotho, Namibië en Swaziland is van toepassing vanaf 1 Julie 2016, volgens 'n kennisgewing in die Staatskoerant van 10 Junie 2016.
Geen besendings wat vergesel is deur skape en bokke wat vooraf permitte wat die aangepaste vereistes bevat sal na die implementeringsdatum aanvaar word nie. Enige permit wat ná die implementeringsdatum nog geldig sal wees en wat nog nie voor die implementeringsdatum gebruik is nie, kan na die permitkantoor toe gestuur word. Dit sal op die onkoste van die departement met die nuwe hersiene invoervereistes vervang word.
Volgens Onderstepoort Biologiese produkte is die volgende produkte teen siektes wat 'n ernstige ekonomiese impak inhou, tans beskikbaar:
Bloutong-entstof – volle eenhede van A, B, en C is beskikbaar.
Slenkdalkoors – beide die dooie en ongeaktiveerde entstowwe is beskikbaar.
Knopvelsiekte- entstof – beskikbaar.
Brucella S19 (20 dosis) – dit is onlangs vrygestel en baie meer sal binnekort beskibkaar wees.
Behalwe vir laasgenoemde entstof, was alle produkte sedert die begin van 2016 beskikbaar. Suid-Afrikaanse boere het 'n keuse tussen OBP se Brucella S19 of RB51 van MSD teen Brusellose.
Die enigste wensenlike oplossing blyk steeds 'n entstof te wees. AfriVet het volgens dr Peter Oberem die entstof uit Skotland in Suid-Afrika getoets en 'n voorlegging sal hopelik voor die einde van die jaar aan die Departement van Landbou, Bosbou en Visserye gemaak word ten einde die entstof te registreer.
Namibië hef VIP'S op
Die Namibiese Departement van Landbou, Water en Bosbou het die bestaande veterinêre invoerpermitte (VIP's) wat van toepassing is op die invoer van lewendige beeste, skape (uitsluitende ontbeende beesvleis) en ingewande, opgeskort.
Dit volg nadat die internasionale organisasie vir dieregesondheid, die OIE, Namibië erken het as 'n land wat nie 'n risiko vir Bovine Spongiform Encephalopathy (BSE), algemeen bekend as malkoeisiekte, inhou nie. Dit beteken dat veranderinge aan die goedgekeurde VIP's aangebring moet word om die vlak van beskerming met die nuwe BSE-status in verhouding te bring. Lees meer ...
Nuwe lamsnitte is in Australië ontwikkel ten einde verbruikers se weerstand teen die hoë pryse van die swaarder snitte aan te spreek.
Die bevindinge van navorsing wat deur die Australiese skaapbedryf in samewerking met Meat & Livestock Australia (MLA) en die Nieu-Suid-Wallis departement van primêre bedrywe onderneem is, is daarop gemik om lamsnitte by die moderne verbruiker aan te pas. Dit sal tydens LambEx 2016 bekend gestel word. Lees meer ...
Albury se infrastruktuur beteken dat die geleentheid 'n groot sukses behoort te wees.
LambEx lok meer as 900 afgevaardigdes en 70 uitstallers. Dit dien as platform vir alle sektore van die lamsbedryf in Australië.
Die Brangus beestelersgenootskap het vanjaar 'n uitgebreide opleidingsveldtog geloods waar "stockman" kursusse vir opkomende beesboere regoor die land aangebied is.
Die Mpumalanga Brangus Klub het op 28 en 29 April twee baie suksesvolle dae by die Nooitgedacht Navorsingstasie net buite Ermelo aangebied. Op 28 April het Koos Dafel die sowat 162 opkomende beesboere toegespreek. Sy tema was die belangrikheid van samewerking tussen boere. Op 29 April is meer as 200 skoliere van skole regoor Mpumalanga touwys gemaak. Albei dae is afgesluit met 'n praktiese lesing deur klublede in die kraal.
Weens die laat reën is baie interne en eksterne parasiete gerapporteer. Gevalle van insek-oordraagbare siektes is in baie dele van die land aangemeld. Die maande wat voorlê gaan vir baie boere 'n groot uitdaging wees weens die gebrek aan ruvoer vir diere. Hopelik reën dit vroeg in die lente. Lees meer ...
Internasionaal bly beesvleispryse stabiel weens die braaiseisoen-vraag uit Amerika en beperkte voorrade in Australië. Stowesnitte is egter gewild in die koue toestande, volgens ABSA Agri Trends.
Gedurende die week van 21 Junie 2016 het Nieu-Seelandse bulle sywaarts verhandel teen NZ$514 en koeie het dieselfde verhandel teen NZ$383 onderskeidelik vergeleke met die vorige week. Lees meer ...
Internasionaal sal 'n verhoogde vraag weens Ramadan en 'n kombinasie van laer voorrade in biede Nieu-Seeland en Australië weens 'n kleiner skaapkudde voortgaan om ondersteuning aan skaapvleispryse te bied, volgens ABSA Agri Trends.
Plaaslik sal die seisoenale afname in vraag gedurende die winter oor die kort termyn druk op pryse plaas. Lees meer ...
'n Nuusbrokkie oor jou skaaptjoppie:
'n Nuusbrokkie oor jou skaaptjoppie
Droogte het 'n impak op bestuur
John Durr het in sy voorsittersrede by die Wes-Kaap RPO-kongres gesê hoewel die impak van die droogte in die Wes-Kaap se drie hoofproduksiestreke nie in dieselfde mate gevoel is nie, dit wel 'n baie groot invloed gehad het in die bestuur van veeboerderye in dié gebiede en die veebedrywe in die Wes-Kaap as 'n geheel.
Die Overberg-gebied, wat vir ongeveer 50% van die veeproduksie in die Wes-Kaap verantwoordelik is, het weer eens 'n bogemiddelde produksieseisoen vir beide graangewasse en veeproduksie gehad. Lees meer ...
Dit is volgens 'n opname deur die Departement Landbou-ekonomie aan die Universiteit van die Vrystaat, wat deur die RPO aangevra en befonds is. Verdere veeverminderings as gevolg van die naderende winter het plaasgevind omdat produsente nie genoeg voer of weiding het nie. Kuddes in sekere gedeeltes het reeds met 40 tot 50% verminder. Lees meer ...
James Faber het in sy voorsittersrede by die Noord-Kaap RPO-kongres gesê op die breër front is die kwessie van grond tans die enkele grootste debat in die landbou.
Grondplafonne en die verdeling van 50/50 van grond raak elke eiendomsbesitter. Daar is dan ook begin met "District Land Reform Committee's. Hierdie komitees is gestig in al vyf landelike rade van die provinsie. Die RPO Noord-Kaap het sitting binne die onderskeie komitees en dit is van uiterste belang dat die RPO sal deelneem. Lees meer ...
Jolandie Botha is 'n meesterstudent by die Universiteit van Pretoria en benodig boere se hulp met die invul van 'n vraelys oor die gebruik van diere om hul vee te beskerm.
Vir drie dekades, selfs langer, het ons aanvaar dat die hoofredes vir bosindringing is oorbeweiding en vuur. Behalwe onlangse langtermyn studies in verskeie biome wat hierdie dogma begin bevraagteken het, het blote logika en waarnemings ook die dogma begin bevraagteken: (1) Bosindringing kom in baie droë dele voor waar daar nie voldoende materiaal is om 'n brand te onderhou nie. (2) Bosindringing kom ook algemeen voor in gebiede waar beweiding lig en ongereeld is. Gevolglik het ek besluit om huidige resultate van die outeurs hieronder na verwys te ondersoek en dit te interpreter. Lees meer ...